CELEX: 62016CN0211
Language: mt
Date: 2016-04-15 00:00:00
Title: Kawża C-211/16: Talba għal deċiżjoni preliminari mressqa mill-Commissione Tributaria Provinciale di Torino (L-Italja) fil-15 ta’ April 2016 – Bimotor SpA vs Agenzia delle Entrate - Direzione Provinciale II di Torino

11.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 251/7
            
         Talba għal deċiżjoni preliminari mressqa mill-Commissione Tributaria Provinciale di Torino (L-Italja) fil-15 ta’ April 2016 – Bimotor SpA vs Agenzia delle Entrate - Direzione Provinciale II di Torino
   (Kawża C-211/16)
   (2016/C 251/10)
   Lingwa tal-kawża: it-Taljan
   
      Qorti tar-rinviju
   
   Commissione Tributaria Provinciale di Torino
   
      Partijiet fil-kawża prinċipali
   
   
      Rikorrenti: Bimotor SpA
   
      Konvenuta: Agenzia delle Entrate - Direzione Provinciale II di Torino
   
      Domanda preliminari
   
   Il-leġiżlazzjoni tal-Unjoni fil-qasam tal-VAT (Sitt Direttiva tal-Kunsill 77/388/KEE (1), tas-17 ta’ Mejju 1977, kif emendata bid-Direttiva 2002/38/KE (2) u bid-Direttiva 2006/112/KE (3)) tipprekludi leġiżlazzjoni ta’ Stat Membru – bħall-Artikolu 34(1) tal-liġi tat-23 ta’ Diċembru 2000, Nru 388 – li tistabbilixxi li r-rimbors tal-krediti tal-VAT jew il-kumpens għalihom huma awtorizzati għal sena fiskali partikolari, mhux fl-intier tagħhom, iżda biss sa ċertu limitu ddeterminat minn qabel?
   
      (1)  Sitt Direttiva tal-Kunsill, tas-17 ta, Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ - Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23).
   
      (2)  Direttiva tal-Kunsill 2002/38/KE, tas-7 ta’ Mejju 2002, li temenda temporanjament id-Direttiva 77/388/KEE fir-rigward tal-aġġustamenti fit-taxxa fuq il-valur miżjud applikabbli fuq is-servizzi tax-xandir bir-radju u bit-televiżjoni u xi servizzi forniti b’mezzi elettroniċi (ĠU Edizzjoni Speċjali bil-Malti, Kapitolu 9, Vol. 1, p. 358).
   
      (3)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).